section_heading: Povijest
paragraph_text: Nogometni klub u Gabeli 1935. godine, pod pritiskom srpskih radikalnih krugova mijenja naiv u SŠK Seljački športski klub koji tjekom Drugog svjetskog rata (1941. – 1945.) praktično prestaje s radom, a nakon rata veoma brzo obnavlja se rad kluba koji je mnogima pomogao da prebole ratne rane. Glavni kreator tadašnjih nogometnih zbivanja u Gabeli bio je Drago Sušak koji je bio trener, organizator utakmica i sudac, a u svom sjećanju i danas se čudi kako je tadašnja vlast dozvolila a se klub zove NK " ZMAJ". Tako je vraćeno prvobitno ime kluba iz 1919. godine, ali nakon osnivanja Zemljoradničke zadruge Gabela ZMAJ opet dobiva novo ime. Godine 1948. klub dobiva ime "SLOGA" pod kojim djeluje narednih deset godina. U tom razdoblju su zabilježene neke utakmice koje se i danas pamte npr. 8. listopada 1950. godine pobjeda 1:0 nad "SLOGOM" iz Trebižata u finalu prvenstva kotara Čapljina, poraz od ZMAJA u Makarskoj, susreti s BORCEM iz Čapljine. Tada 1958. godine na prijedlog Milorada - Milke Mandrape, uz oduševljeno odobravanje nazočnih, na Skupštini u Gornjoj osnovnoj školi u Gabeli jednoglasno je donesena odluka da nogometni klub nosi ime GOŠK (Gabeoski Omladinski Športski Klub). Pod imenom GOŠK pristignuti su svi značajniji natjecateljski rezultati koji su Gabelu svrstali među najpoznatija športska sela na tlu bivše Jugoslavije. Najčešće se natječu u 4. podsaveznoj ligi (zona Mostar), a tri puta ulaze u Treću podsaveznu ligu (zona Mostar) gdje završavaju jedanput 11. (1961-62) te dva puta na 12. mjestu (1963-64 i 1966-67). <ref>http://nkgoskgabela.weebly.com/1919---2013.html